Ruth Sahanaya

Ruth Sahanaya (lahèr 1 Sèptèmber 1966), èkennal jhughân mènangka Uthe, panèka panyanyi Indonèsia. Uthe èyangghep mènangka sala sèttong diva Indonèsia sareng Krisdayanti bân Titi DJ, otamana è taon 2000-an.

Salèrana mennang bânnya' pengarghâ'ân, è tingkat lokal bân mancânâgarâ. Asareng Erwin Gutawa, Uthe mennang fèstival lagu è Bâlândhâ bân Finlandia. Pengarghâ'ânna jhughân sacara ta' langsong maro'om nyama Indonèsia, saèngghâ salèrana jhughân èparèngè Pengarghâ'ân Mahabhakti Adikarya Otama asareng Wiranto.

 Ka'oḍi'ân bân Karir 

 Ka'oḍi'ân Awwâl 
Uthe lahèr tangghâl 1 Sèptèmber 1966 è Banḍung, Jhâbâ Bârâ', bân rajeh è Cicadas, Banḍung. Ramana Alfares Edward Sahanaya bân èbhuna Matheda David sè dâri toronan Ambon bân Sangir Talaud.  Molaè ghi' kènè', salèrana ampon senneng anyanyi bân serrèng mennang lomba anyanyi. Karir nyanyi'anna molaè èkalako ghu-ongghu è taon 1983 bâkto salèrana noro' 5 lomba nyanyi, 2 è antarana mennang juwara 1 bân 3 laènna mennang juwara II. Sa'amponna malastarè pendidighân sekretariat è LPK St.Angela Bandung (1986), Uthe ngallè ka Jakarta ka'angghuy ngembhângaghi karir nyanyina.

 Sombher